**

**Eesti Koostöö Kogu nõukogu protokoll 03/2020**

02. juuni 2020

Algus:10.00

Lõpp: 13:00

Toimumise koht: Skype

Osa võtsid: Kaie Karniol, Külli Taro, Triin Vihalemm, Urmo Kübar, Ülar Mark, Andres Kütt.

Kutsutud: EKK juhataja Kairi Tilga

Protokollis: Kaie Karniol

Päevakord:

1. Protsess, kuidas läheneme järgmisele EIA-le ja HARTA uuele perioodile
2. Järgmise EIA võimalikud teemad
3. Käesoleva EIAga seotud operatiivne info
4. Eesti Koostöö Kogu eelarve seis; EIA eelarve
5. **Protsess, kuidas läheneme järgmisele EIA-le ja HARTA uuele perioodile**

Nõukogu tutvus esialgse nägemusega (vt link)

<https://docs.google.com/document/d/1dVew8bCBVpp5qUMEE38SqvMWcLF8Lmbz9WEsKxSEwIE/edit?usp=sharing>

Arvestades asjaolu, et rahalisi vahendeid on äärmiselt napilt ning meil ei ole vahendeid, et hoida töös mitut teemat koos projektijuhiga, on ettepanek sisustada uus harta EIA-ga ja sellega seonduvate väiksemate satellitprojektidega. Ehk siis **Harta= EIA**;

Tuleks ette võtta ka **Harta statuudi uuendus**, sest Harta praegusel kujul on ajale jalgu jäänud ja vajab korralikult muutmist.

**Presidendile teema tutvustamine** ja tagasiside saamine: President on öelnud, et ei soovi teema valikul nõukogu tööd mõjutada, oluline võrggustiku (hartaliste) arvamus. Seega leppisime kokku, et tutvustame presidendile välja valitud teemat

**Kavas on pöördumine EKK koostöövõrgustiku ehk hartaliste poole:** kirjalik pöördumine, milles tutvustada nõukogu ettepanekut valida uueks harta teemaks X. Paluda tagasisidet ja täiendusettepanekuid 1 kuu jooksul. Proaktiivselt suhelda võrgustikku kuuluvate organisatsioonidega, kes otseselt teemaga ka juba tegelevad.

Oluline, et võrgustik saab kaasa rääkida EIA teema kujunemisel- täpsustumisel, see annab ka meile olulise mandaadi selles suunas tegutsemiseks.

**Harta kaasamine EIA fookusteema valikusse:** Teha **EKK kärajad**, kuhu kutsuda võrgustiku osalised, eksperdid, partnerid. Kärajate sisu: EKK esitab 2 alternatiivset EIA teemat, võrgustikuliikmed toovad välja plussid/miinused, see on nõukogule sisendiks ja abiks otsustamisel. Töötubade juhid kärajatel:

Andmed – Andres; Vaimne tervis – Külli

Üks võimalus oleks teha ka ideekorje, milliseid teemasid võrgustiku liikmed oluliseks peavad. Sellest mõttest nõukogu siiski loobus: seda oleks raskem hallata, kui igaüks hakkab pakkuma omale meelepäraseid teemasid. Seega siis arutelu ikkagi etteantud teemade raames, kasutades ära võrgustikuosaliste potentsiaali.

**Otsustati:**

1.1 Uus EIA = Harta

1.2 Korraldame kärajad 26.augustil. Kohesel saata kiri/koosolekukutse võrgustiku osalistele. Kairi otsib sobiva koha, kavandame füüsilise kokkutulemisena (alternatiiv on zoom/Skype, aga ainult jkuhul, kui kokku tulla ei ole lubatud). Töötubasid juhivad Külli ja Andres. Mõeldud on nii, et mõlemad grupid osalevad järjest mõlemas töötoas, seejärel kokkuvõte. Lisaks võrgustikuliikmetele kaasame ka valdkonna eksperte (Külli pakub välja vaimse tervise eksperdid, Andres andmete eksperdid)

1. **Järgmise EIA võimalikud teemad.**

Nõukogu on arutelude käigus välja valinud 3 teemat: rohepööre, vaimne tervis, suurandmed.

Toimus aktiivne arutelu. Noppeid:

Kõik on head teemad, aga rohepöörde puhul on väga tugevad polariseerunud huvigrupid, kes võivad teema kaaperdada. Oleks raske leida neutraalset peatoimetajat. Kõik tugevad tegijad on n.ö poole valinud.

EIA missiooniks oleks tegeleda algfaasis olevate teemadega, kus ei ole tugevalt institutsionaliseeritud huvigruppe.

Vaimse tervise puhul tahaks näha positiivset lähenemisnurka, tundub, et probleemidest on kõik teadlikud, pigem rääkida sellest, kuidas probleeme leevendada

Paljude probleemidega oleks lihtsam, kui andmete teemal oleks edasiminekut: nt võiks vaadelda, milline on admete mõju.

Võibolla ei peaks tegelema mitte andmete endi, vaid nende humanitaarsete ja sotsiaalsete aspektidega, mis andmete kogumise ja käitlemisega kaasas käib.

Võiks vaadata, kuidas andmeid kasutatakse.

Arutelu tulemusena valiti kärajate kaheks teemaks: vaimne tervis ja suurandmed

**Otsustati: Kärajatel arutatamiseks valiti 2 teemat: vaimne tervis ja suurandmed**

1. **Käesoleva EIAga seotud operatiivne info**

EIA esitlemine Riigikogu suures saalis toimub 11.juunil kell 10:00

Esinevad Helen Sooväli-Sepping ja Indrek Ibrus

13:00 on pressikonverents Riigikogus

17:00-19:00 Tallinna Ülikoolis vastuvõtt toimetajatele ja autoritele – saadame 65 kutset

Nõukogu esimehe kõne, Juhataja kõne, TLÜ rektori kõne, peatoimetaja kõne

Toimetajatele lilled, trükised. Kingitus?

Ülikool katab toitlustuskulu ☺

**Otsustati: Võtta teadmiseks. Nõukogu liikmetel on võimalik minna kuulama esitlust Riigikogus (vaja anda teada ette) ning tulla hiljem vastuvõtule Tallinna Ülikooli**

1. **Eesti** **Koostöö Kogu eelarve seis; EIA eelarve**

Nõukogu vaatas üle EKK eelarve hetkeseisu ja EIA kulude seisu.

**Otsustati: võtta teadmiseks. Kairi esitab vajadusel eelarve muudatuse ettepaneku varasügisel**

Nõukogu protokoll on allkirjastatud digitaalselt.

.......................................                                             ..................................

Kaie Karniol                                                                Urmo Kübar  
koosoleku juhataja

.........................................                                           ..................................

Andres Kütt                                                             Külli Taro

…………………………… ………………………

Triin Vihalemm Ülar Mark